स्कूल से विदा हो रहे छात्रों को नशे की प्रवृति से दूर रहने की दी सीख
देगरायपब्लिक स्कूल में गुरूवार को कक्षा 8वीं के लिए दीक्षांत समारोह का आयोजन किया गया। प्रधानाध्यापक प्रेमसिंह भाटी ने बताया कि कार्यक्रम के मुख्य अतिथि कार्यपालक मजिस्ट्रेट प्रहलादसिंह भाटी रहे। मुख्य अतिथि भाटी ने विद्यार्थियों को शुभकामनाएं देते हुए शिक्षा के क्षेत्र में बड़े लक्ष्यों के साथ कड़ी मेहनत करने समाज में फैल रही नशे की प्रवृति से दूर रहने की बात कही।
व्यवस्थापक चतुरसिंह ने विद्यार्थियों को अनुशासन का महत्व समझाते हुए चरित्र अनुशासन को मनुष्य का सार्थक आभूषण बताया। कार्यक्रम में कक्षा सातवीं की छात्रा सुमन कंवर हंसिका सुथार ने विद्यार्थियों को तिलक लगाकर मुंह मीठा कराया। कार्यक्रम में विद्यार्थियों को मिष्ठान वितरण किया गया। कक्षा आठवीं के विद्यार्थियों ने विद्यालय को तीन पानी के कैंपर भेंट किए गए। इस अवसर पर कक्षा सातवीं के मोहनसिंह प्रतापसिंह, कक्षा आठवीं के मनोहरसिंह नरेश सुथार ने अपने विचार प्रकट किए। कार्यक्रम का संचालन उत्सव प्रभारी प्रेमचंद सुथार ने किया। कार्यक्रम में जेताराम सुथार, दुष्यंतसिंह, देवीसिंह, हरिसिंह, सरवनसिंह, होशियारसिंह ने अपना पूर्ण सहयोग प्रदान किया।
राउप्रावि दुर्ग नं. 1 में गुरूवार को राजस्थान शिक्षक संघ के जिलाध्यक्ष सुखदेवसिंह भाटी के मुख्य आतिथ्य में विदाई समारोह का आयोजन किया गया। कार्यक्रम की अध्यक्षता विद्यालय विकास प्रबंधन समिति के अध्यक्ष राणजीत व्यास ने की। विदाई समारोह प्रभारी हेमलता राठौड़ ने बताया कि कार्यक्रम के प्रारंभ में वरिष्ठ अध्यापिका कपिला भाटिया ने मां सरस्वती की पूजा अर्चना की। जिसके पश्चात अध्यापिका मनीषा गोपा ने कक्षा आठवीं के विद्यार्थियों के तिलक, माल्यार्पण कर मुंह मीठा करवाया। मुख्य अतिथि भाटी विद्यालय की प्रधानाध्यापिका रोशन आरा ने विद्यार्थियों को स्मृति प्रदान किए।
नाचना|कस्बेमें गुरुवार को स्थानीय सरस्वती शिक्षण संस्थान माध्यमिक विद्यालय नाचना में कक्षा 10वीं के विधार्थियों का विदाई समारोह आयोजित किया गया। कार्यक्रम की अध्यक्षता तुलछसिंह देवड़ा ने की। कार्यक्रम में कक्षा 9वीं के छात्रों ने विदाई ले रहे कक्षा 10वीं के छात्रों का तिलक लगाकर माला पहनाकर तथा श्रीफल भेंट करके उनको विदा किया। इस अवसर पर मुख्य अतिथि राजेन्द्र पालीवाल ने बच्चों को संबोधित करते हुए उनके उज्जवल भविष्य के बारे में शुभकामनाएं दी। विशिष्ट अतिथि प्रकाश चौहान ने विद्यार्थियों को अपने संबोधन में कहा की भविष्य सुधरने के लिए नियमित अध्ययन जरूरी है। इस अवसर पर तुलछसिंह रेवंतराम गर्ग ने भी बच्चों को आशीर्वाद स्वरूप दो शब्द कहे।
रातडिया| राजकीयमाध्यमिक विद्यालय बागथल में गुरूवार को कक्षा दसवीं के विद्यार्थियों का विदाई समारोह आयोजित किया गया। कार्यक्रम में मुख्य अतिथि के रूप में मगदान रतनू ने कार्यक्रम को संबोधित करते हुए सभी विद्यार्थियों को लगन से मेहनत करने उच्च अंकों से उत्तीर्ण करने जीवन में उन्नति करने की सीख दी। M.R निजी स्कूल के व्यवस्थापक भूराराम देडू ने नियमित अध्ययन करने अनुशासन के महत्व के बारे में बताया। इस अवसर पर विद्यालय के वरिष्ठ अध्यापक बगडूराम विश्नोई के सैकण्ड ग्रेड में प्रमोशन होने पर विश्नोई का तबादला होने पर उनको भी विदाई दी गई।
कस्बे के स्थानीय आदर्श विद्या मंदिर माध्यमिक विद्यालय में कक्षा दशमी के विद्यार्थियों का मंगलकामना दिवस मनाया गया। इस अवसर पर डाॅ. वीरेंद्रसिंह ने कहा कि विद्यालय से आगे की शिक्षा प्राप्त करते हुए हमें अपने संस्कार को बनाए रखना है, बिना संस्कारों के शिक्षा अपूर्ण होती है। डाॅ. अनिल विश्नोई ने परीक्षा के दिनों में स्वास्थ्य रहने के कई तरीके बताए तथा भवानीसिंह ने छात्रों को जीवन में आगे बढ़ने के लिए प्रेरित किया।
रामदेवरा (आंचलिक) मंगलकामना समारोह में उपस्थित छात्र।
जैसलमेर.छात्र का तिलक लगा अभिनंदन करती छात्राएं।
रातड़िया. दसवी के विद्यार्थियों को दी विदाई
नाचना. विदाई समारोह में उपस्थित अतिथिगण विद्यार्थी।
hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva